Source: https://www.riigiteataja.ee/akt/12790632?leiaKehtiv
Timestamp: 2018-12-10 13:32:18+00:00

Document:
Õpilaste teadustööde riikliku konkursi läbiviimise tingimused ja kord – Riigi Teataja
Õpilaste teadustööde riikliku konkursi läbiviimise tingimused ja kord
Õpilaste teadustööde riikliku konkursi läbiviimise tingimused ja kord - sisukord
§ 1 Konkursi eesmärk
§ 3 Konkursil osalemine
§ 4 Konkursikomisjoni moodustamine ja töökord
§ 6 Konkursitulemused
§ 7 Konkursi luhtumine
RT I, 11.01.2012, 3
[RTL 2003, 116, 1849 - jõust. 17.11.2003]
Vastu võetud 15.11.2001 nr 64
RTL 2001, 124, 1798
jõustumine 26.11.2001
05.11.2002 RTL 2002, 125, 1817 15.11.2002.
07.11.2003 RTL 2003, 116, 1849 17.11.2003
06.02.2007 RTL 2007, 15, 239 16.02.2007
09.01.2012 RT I, 11.01.2012, 2 14.01.2012
Määrus kehtestatakse «Teadus- ja arendustegevuse korralduse seaduse» paragrahvi 13 lõike 2 punkti 8 alusel.
§ 1. Konkursi eesmärk
Õpilaste teadustööde riikliku konkursi (edaspidi konkurss) eesmärk on väärtustada teadus- ja arendustegevust noorte hulgas, stimuleerida noorte aktiivsust teadus- ja arendustegevuse alal ja avaldada tunnustust teadus- ja arendustegevuses väljapaistvaid tulemusi saavutanud noortele.
(1) Konkursi kuulutab käskkirjaga igal aastal hiljemalt 31. detsembriks välja haridus- ja teadusminister. Käskkirjas märgitakse konkursi eelarve, auhindade arv ja suurus, konkursitööle esitatavad nõuded, konkursitöö esitamise koht ja tähtaeg ning esitatavate dokumentide loetelu.
(2) Teade konkursi väljakuulutamise ja konkursitingimuste kohta avaldatakse Haridus- ja Teadusministeeriumi Interneti koduleheküljel.
[RT I, 11.01.2012, 2 - jõust. 14.01.2012]
§ 3. Konkursil osalemine
(1) Konkursil võivad osaleda kõik konkursi väljakuulutamise hetkel 14-19-aastased Eestis õppivad õpilased, Eestis õppivad üliõpilased, kes on õppima asunud konkursi väljakuulutamise aastal, ning nimetatud isikutest koosnevad kuni 3-liikmelised kollektiivid (edaspidi osaleja).
(2) [Kehtetu - RTL 2002, 125, 1817 - jõust. 15.11.2002]
(3) [Kehtetu - RTL 2003, 116, 1849 - jõust. 17.11.2003]
(4) [Kehtetu - RT I, 11.01.2012, 2 - jõust. 14.01.2012]
§ 4. Konkursikomisjoni moodustamine ja töökord
(1) Konkursi läbiviimiseks moodustab haridus- ja teadusminister õigusaktidega sätestatud korras teadus- ja arendustegevuse erinevate valdkondade tunnustatud teadlastest ja Haridus- ja Teadusministeeriumi esindajast vähemalt 7-liikmelise nõuandva õigusega konkursikomisjoni, nimetab selle esimehe ning kinnitab töökorra.
[RTL 2007, 15, 239 - jõust. 16.02.2007]
(3) [Kehtetu - RT I 2002, 125, 1817 - jõust. 15.11.2002]
(4) [Kehtetu - RTL 2002, 125, 1817 - jõust. 15.11.2002]
(1) Konkurss toimub kahes voorus. Esimeses voorus hindab konkursikomisjon konkursile laekunud konkursitöid ning valib välja konkursitööd, mille autorid kutsutakse teise vooru. Teises voorus toimub intervjuu esimese vooru läbinud konkursitööde autoritega.
(2) Pärast esimest vooru teavitab konkursikomisjon osalejaid kirjalikult või e-posti teel esimese vooru tulemustest, teatades samaaegselt esimese vooru läbinud konkursitööde autoritele teise vooru toimumise aja ja koha.
(3) Kui teise vooru kutsutud osalejal ei ole võimalik intervjuul osaleda, teeb konkursikomisjon otsuse talle esitatud konkursitöö ja dokumentide põhjal.
(4) Kui konkursikomisjoni liige on konkursitöö juhendaja või osaleja lähisugulane, abikaasa või lähihõimlane, ei osale ta selle konkursitöö hindamisel.
(5) Konkursi läbiviimiseks konkursikomisjon:
1) teeb haridus- ja teadusministrile ettepaneku konkursitööle esitatavate nõuete, auhindade suuruse ja arvu kohta;
2) hindab konkursile esitatud konkursitöid;
3) teeb haridus- ja teadusministrile ettepaneku konkursitulemuste kinnitamiseks ja auhindade määramiseks;
4) teeb haridus- ja teadusministrile ettepaneku osaleja(te) kohta, kellel on õigus esindada Eestit iga-aastasel Euroopa Liidu Noorte Teadlaste Konkursil.
(6) Konkursikomisjonil on õigus:
1) kaasata konkursitööde hindamisele eksperte või moodustada konkursitööde hindamiseks alakomisjone, nimetades alakomisjoni esimeheks konkursikomisjoni liikme ning kinnitades alakomisjoni töökorra;
2) teha haridus- ja teadusministrile ettepanek täiendavate auhindade väljaandmiseks;
3) teha haridus- ja teadusministrile ettepanek autasustada tunnustust leidnud konkursitööde juhendajaid;
4) vastava tasemega konkursitööde puudumisel teha haridus- ja teadusministrile ettepanek jätta osa auhindu välja andmata;
5) võrdse tasemega konkursitööde puhul teha haridus- ja teadusministrile ettepanek jagada auhind kahe konkursitöö vahel.
§ 6. Konkursitulemused
(1) Konkursitulemused kinnitab haridus- ja teadusminister käskkirjaga konkursikomisjoni ettepanekule tuginedes.
(2) Konkursitulemused tehakse teatavaks igal aastal hiljemalt 15. maiks Haridus- ja Teadusministeeriumi Interneti koduleheküljel.
§ 7. Konkursi luhtumine
Konkurss loetakse luhtunuks, kui konkursil osalemiseks ei esitatud ühtegi konkursitööd või ükski konkursitöö ei vastanud esitatud nõuetele. Konkursi luhtumisel otsustab haridus- ja teadusminister uue konkursi korraldamise.

References: § 1

§ 3

§ 4

§ 6

§ 7

§ 1

§ 3

§ 4

§ 6

§ 7